google/wiki40b huggingface dataset:
Στατιστική περίοδος

Στη Στατιστική με τον όρο περίοδος και εξ αυτού στατιστική περίοδος χαρακτηρίζεται το χρονικό διάστημα που λαμβάνεται υπόψη στη στατιστική έρευνα και στο οποίο ανάγονται τα στατιστικά δεδομένα και τα εξ αυτών στατιστικά στοιχεία. Η περίοδος αυτή είναι τελείως διάφορη του χρόνου συλλογής και επεξεργασίας των στατιστικών δεδομένων. Πολλές φορές αναφέρεται και ως "περιοδική βάση", ή "βάση περιόδου" σε ευρύτερη χρήση.
Η στατιστική περίοδος μπορεί να αφορά διάφορους χρόνους όπως εικοσιτετράωρο, εβδομάδα, μήνα, τρίμηνο, εξάμηνο, έτος (π.χ. απογραφή), αλλά και δεκαετία (π.χ. απογραφή πληθυσμού). Η στατιστική περίοδος αναγράφεται υποχρεωτικά στους στατιστικούς πίνακες καθώς και σε όλες τις γραφικές παραστάσεις στατιστικών στοιχείων.

Στη πράξη η στατιστική περίοδος μπορεί να ταυτίζεται με το ωράριο εργασίας υπαλλήλων, εργατών, τη σχολική περίοδο, τη διάρκεια στράτευσης, ναυτολόγησης, ώρες αιχμής συγκοινωνιών, ακροαματικότητας κ.λπ. μη λαμβάνοντας υπόψη τις αργίες.
829 Ακαδημία

Φυσικά χαρακτηριστικά

Η μέση διάμετρος της Ακαδημίας εκτιμάται σε 43,76 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,048. Η Ακαδημία περιστρέφεται γύρω από τον εαυτό της μία φορά κάθε 7 ώρες και 53,5 λεπτά.
Νεμέσι Μαρκές ι Όστε

Προφίλ

Είναι Ρωμαιοκαθολικός ιερέας και τοπικός αξιωματούχος ενός χωριού με 55 κατοίκους, το οποίο λέγεται Μπεγιεστάρ .
Γεννήθηκε στο Κάμπο της Λέιντα στις 17 Μαΐου του 1935. Υπηρέτησε ως αντιπρόσωπος του Επισκόπου της Ουρχέλ. Ο επίσκοπος της Ουρχέλ είναι συνηγεμόνας της Ανδόρρας μαζί με τον εκάστοτε Γάλλο Πρόεδρο.
Τον διαδέχθηκε ο Ζοζέπ Μαρία Μαουρί ως αντιπρόσωπος του επισκόπου συνηγεμόνα στις 20 Ιουλίου 2012.
Πίτερ Κλέντζος

Βιογραφικές πληροφορίες

Ο Πίτερ Κλέντζος (Παναγιώτης Χλέντζος) γεννήθηκε στις 15 Ιουνίου 1909 στο Όκλαντ της Καλιφόρνια. Ήταν γιος Ελλήνων μεταναστών. Ο πατέρας του, που ήταν ξυλουργός και η μητέρα του είχαν έρθει από τα Κύθηρα. Ο Κλέντζος φοίτησε στο Πανεπιστήμιο της Νότιας Καλιφόρνια (University of Southern California), όπου ήταν μέλος της ομάδας στίβου. Επί τρία χρόνια μετείχε στην ομάδα στίβου του Πανεπιστημίου, η οποία υπό τον κόουτς Ντιν Κρόμγουελ (Dean Cromwell) κατέκτησε δυο φορές τον εθνικό κολεγιακό τίτλο του NCAA, το 1930 και το 1931.
Ως αθλητής του επί κοντώ προσπάθησε να μπει στην Ομάδα των ΗΠΑ για τους Ολυμπιακούς Αγώνες του 1932, αλλά δεν τα κατάφερε. Όμως, η ελληνική του ιθαγένεια του επέτρεψε να συμμετάσχει ως ένα από τα 16 μέλη της ελληνικής αποστολής. Κατέλαβε την 7η θέση με άλμα 12 πόδια και 3,5 ίντσες. Το προσωπικό του ρεκόρ ήταν 13 πόδια και 9 ίντσες (3,75μ). Ήταν ο πρώτος Έλληνας αθλητής που έσπασε το φράγμα των 4μ, το 1935 με 4,015μ ως αθλητής του Πανιωνίου Γ.Σ.
Μετά την αποφοίτησή του από το πανεπιστήμιο, δίδαξε ιστορία και ξυλουργική, την οποία είχε μάθει από τον πατέρα του, στο Γυμνάσιο του Μπάρστοου (Barstow) της Καλιφόρνια. Επίσης, εργάστηκε ως προπονητής σε ομάδες στίβου και αμερικανικού ποδοσφαίρου.
Στο Β΄ Παγκόσμιο Πόλεμο υπηρέτησε στον αμερικανικό στρατό στην Αεροπορική Βάση της Σάντα Άνα (Santa Ana Army Air Base) στην Καλιφόρνια ως προπαιδευτής και γυμναστής νεοσυλλέκτων. Μετά τον πόλεμο εγκαταστάθηκε στην Πασαντίνα (Pasadena) της Καλιφόρνια, μαζί με τη σύζυγό του, Έλεν, όπου εργάστηκε ως δάσκαλος και προπονητής στο Γυμνάσιο Ρούσβελτ (Roosevelt High School). Αργότερα, υπηρέτησε ως διαχειριστής (administrator) στο Γυμνάσιο Ναρμπόν (Narbonne High School) και ως υποδιευθυντής αρρένων στο Γυμνάσιο Φράνκλιν (Franklin High School) στο βορειοανατολικόΛος Άντζελες.
Το 2004, σε ηλικία 95 ετών, παρακολούθησε τους Ολυμπιακούς Αγώνες στην Αθήνα, ως επίσημος καλεσμένος της ελληνικής κυβέρνησης. Την ίδια χρονιά ήταν λαμπαδηδρόμος στη μεταφορά της ολυμπιακής φλόγας. Εθεωρείτο ο γηραιότερος εν ζωή Έλληνας που είχε λάβει μέρος σε Ολυμπιάδα.
Πέθανε στις 11 Σεπτεμβρίου 2006 σε ηλικία 97 ετών, στο νοσοκομείο του Ράντσο Μιράζ (Rancho Mirage) της Καλιφόρνια, από επιπλοκές σε εγχείρηση αποκατάστασης εξάρθρωσης. Άφησε ένα γιο, τον Πίτερ τζούνιορ.
Αριθμός Φορολογικού Μητρώου (Ελλάδα)

Ο Αριθμός Φορολογικού Μητρώου γνωστός ως ΑΦΜ  είναι ένας εννεαψήφιος αριθμός ο οποίος αποδίδεται από την Δημόσια Οικονομική Υπηρεσία (ΔΟΥ) της Ελλάδας στην οποία υπάγεται ο δικαιούχος, είτε φυσικό είτε νομικό πρόσωπο.
ΑΦΜ υποχρεούται να έχουν οι πολίτες άνω των 18 για να κάνουν φορολογική δήλωση.
Αρτουά

Το Αρτουά (ή Αρτεζιάν) είναι παλαιά επαρχία της βόρειας Γαλλίας. Τα εδάφη του εκτείνονταν σε απόσταση περίπου 4.000 km², ενώ  πληθυσμό περίπου ενός εκατομμυρίου κατοίκων. Οι σημαντικότερες πόλεις του ήταν το Αρά (Ολλανδικά: Atrecht), το Σαιν-Ωμέρ, η Λανς και η Μπετύν.

Τοποθεσία

Το Αρτουά καταλάμβανε την ενδοχώρα του διαμερίσματος (département) του Πα-ντε-Καλαί, το δυτικό τμήμα του οποίου αποτελούσε το παλιό Μπουλονναί. Το Αρτουά αντιστοιχεί περίπου στα σημερινά διαμερίσματα του Αρά, της Μπετύν, του Σαιν-Ωμέρ, και της Λανς, καθώς και στο δυτικό τμήμα του διαμερίσματος του Μοντρέιγ. Καταλαμβάνει το δυτικό τμήμα της έκτασης κοιτασμάτων άνθρακα, η οποία εκτείνεται στα ανατολικά μέσω του département Νορ και κατά μήκος του κεντρικού Βελγίου.
Ευρωπαϊκό πρωτάθλημα χειροσφαίρισης ανδρών

To Ευρωπαϊκό πρωτάθλημα χειροσφαίρισης ανδρών αποτελεί τη σημαντικότερη διοργάνωση της χειροσφαίρισης σε ευρωπαϊκό επίπεδο. Κάτοχος του τίτλου είναι σήμερα η Γαλλία.

2008

Στον τελικό του 2008, ο οποίος έγινε στο Λιλεχάμερ της Νορβηγίας, στις 27 Ιανουαρίου 2008, νικήτρια αναδείχθηκε η Δανία, επικρατώντας της Κροατίας με 24-20. Η Γερμανία νίκησε την πρωταθλήτρια του 2006 Γαλλία με 26-23 και κατέκτησε την τρίτη θέση και το χάλκινο μετάλλιο.

2010

Στον τελικό της διοργάνωσης, ο οποίος διεξήχθη στη Βιέννη στις 31 Ιανουαρίου 2010, τον τίτλο κατέκτησε για δεύτερη φορά στην ιστορία της η Γαλλία, νικώντας την Κροατία με 25-21. Την τρίτη θέση κατέκτησε για πρώτη φορά στην ιστορία της η Ισλανδία επικρατώντας της Πολωνίας με 29-26.
Πέδρο Τσιριβέγια

Αρχή της καριέρας

Ο Τσιριβέγια γεννήθηκε στη Βαλένθια και ήταν προϊόν της ακαδημίας της Βαλένθια ΚΦ πριν υπογράψει με τη Λίβερπουλ ΦΚ το 2013, μαζί με τον Σέργκι Κανός. Έλαβε αμέσως θέση στην ομάδα κάτω των 18 και υπέγραψε το πρώτο επαγγελματικό του συμβόλαιο το 2014, με αποτέλεσμα να γίνει βασικός στην ομάδα κάτω των 21. Το 2015, στα πλαίσια φιλικών αγώνων πριν την έναρξη της χρονιάς, ο ποδοσφαιριστής έκανε το ντεμπούτο του για την πρώτη ομάδα, μπαίνοντας ως αλλαγή σε δύο αγώνες στην Ασία.
Έλαβε την πρώτη του κλήση για τη Λίβερπουλ στις 17 Σεπτεμβρίου στα πλαίσια του αγώνα του Γιουρόπα Λιγκ 2015-16 απέναντι στη Ζιροντέν Μπορντό, έχοντας τον αριθμό 68 στη φανέλα. Έκανε το ντεμπούτο του στον αγώνα μπαίνοντας ως αλλαγή στο 28ο λεπτό, στη θέση του τραυματία Κόλο Τουρέ, ενώ το παιχνίδι έληξε με σκορ 1-1 στην έδρα της Μπορντό.
Στις 8 Ιανουαρίου 2016 έκανε τη δεύτερη του εμφάνιση για την ομάδα στον τρίτο γύρο του FA Cup απέναντι στην Έξετερ Σίτι.
Στις 9 Φεβρουαρίου 2016 ξεκίνησε ως βασικός και έπαιξε για 100 λεπτά στον επαναληπτικό αγώνα του τέταρτου γύρου του FA Cup απέναντι στη Γουέστ Χαμ Γιουνάιτεντ, ο οποίος έληξε με σκορ 2-1 υπέρ της τελευταίας. Στις 9 Μαρτίου, ο ποδοσφαιριστής υπέγραψε νέο συμβόλαιο με τη Λίβερπουλ μέχρι το 2020.

Διεθνής καριέρα

Ο Τσιριβέγια εκπροσώπησε την Ισπανία με την εθνική κάτω των 17, έχοντας πετύχει δύο τέρματα σε 15 συμμετοχές.
Κοσμίδιον

Το Κοσμίδιο, ήταν περιοχή και συνοικία - πολυτελές προάστειο της Βυζαντινής Κωνσταντινούπολης εκτός κι εκτός των τειχών στα βόρεια της πόλης ανάμεσα στην πεδιάδα του Φιλοπάτιου και τον Κεράτιο κόλπο. Στο Κοσμίδιον στρατοπέδευσαν όλοι οι πολιορκήσαντες την Κωνσταντινούπολη Άραβες, Βούλγαροι και οι σταυροφόροι. Το όνομα του προερχόταν από την μονή του Αγίου Κοσμά και Αγίου Δαμιανού που είχε χτιστεί εκεί. Το Κοσμίδιο ήταν περιοχή με χαμηλά υψώματα, τα σημερινά Εγιούπ και την πεδιάδα γύρω από αυτά. 
Στο Κοσμίδιο έγινε η Μάχη του Κοσμιδίου στις 15 Ιουνίου 1410 ανάμεσα στους Σουλεϊμάν Τσελεμπή και Μουσά Τσελεμπή. Στους λόφους του Κοσμιδίου βρισκόταν η Παναγία των Βλαχερνών και η συνοικία Βλαχέρνες. Μετά την οθωμανική κατάκτηση η περιοχή έγινε γνωστή ως Εγιούπ.
Τιμητική στήλη του Πολύβιου

Περιγραφή και ερμηνεία

Το επάνω άκρο του ανάγλυφου φέρει επιγραφή δύο σειρών, η οποία έχει φθαρεί και δεν διακρίνεται πλέον. Παριστάνει έναν πολεμιστή με το σώμα στραμμένο προς τον θεατή, ενώ το κεφάλι είναι στραμμένο προς τα αριστερά. Το σώμα του πολεμιστή είναι επεξεργασμένο με πολλές και ακριβείς ανατομικές λεπτομέρειες. Ο μανδύας είναι από μαλακό ύφασμα και σχηματίζει πτυχές. Στο υπόβαθρο διακρίνουμε τη ασπίδα του, όρθια ακουμπισμένη στο έδαφος. Στην μέση του κρέμεται το σπαθί, στον ώμο του ακουμπάει ένα μακρύ δόρυ.
Διάφορα ιδιόμορφα χαρακτηριστικά του προσώπου και του σώματος δείχνουν ότι το ανάγλυφο εικονίζει κάποιο συγκεκριμένο πρόσωπο, έναν θωρακίτη πολεμιστή. Αφού η επιγραφή δεν είναι πλέον αναγνώσιμη, μόνο η ερμηνεία του έργου μπορεί να μας δώσει παραπάνω πληροφορίες. Το ανάγλυφο ερμηνεύεται ως Πολύβιος, ο οποίος φοράει την πολεμική του στολή και σηκώνει τον βραχίονα για να ομιλήσει. Τα όπλα που εικονίζονται είναι χαρακτηριστικά γνωρίσματα μιας συγκεκριμένης εποχής. Η στρογγυλή ασπίδα και το μακρύ δόρυ κατατάσσουν το ανάγλυφο στην εποχή μετά το 206 π.Χ. Η ερμηνεία του ως Πολύβιο το κατατάσσει μετά το 146 π.Χ.
Μετανάστευση από την Αφρική

Ευρώπη

Υπάρχει σημαντική μετανάστευση από την Αφρική στην Ευρώπη. 
Από το 2007, εκτιμήθηκαν περίπου 7 εκατομμύρια αφρικανικοί μετανάστες που ζουν σε χώρες του ΟΟΣΑ. Από αυτούς, περίπου οι μισοί προέρχονται από τη Βόρεια Αφρική και κατοικούν ως επί το πλείστον στη Γαλλία, στην Ιταλία, στο Βέλγιο, στην Ισπανία και στις Κάτω Χώρες, ενώ οι άλλοι μισοί προέρχονται από την υποσαχάρια Αφρική και είναι παρόντες σε όλη τη Δυτική Ευρώπη, παρουσιάζοντας σημαντικές συγκεντρώσεις στο Βέλγιο, στην Ιταλία, στις Κάτω Χώρες, στην Πορτογαλία, στην Ισπανία και στο Ηνωμένο Βασίλειο. 
Η αφρικανική μετανάστευση στις Ηνωμένες Πολιτείες ήταν συγκριτικά μικρή, ανερχόμενη σε περίπου 3.183.104 άτομα από το 2010. 
Κάποιοι από τους μετανάστες είναι παράνομοι. Με την  «Επιχείρηση Ερμής» του οργανισμού Frontex, η Ε.Ε. παρακολουθεί τη Μεσόγειο, μεταξύ της Βόρειας Αφρικής και της Ιταλίας. Λόγω των αυξημένων ελέγχων στα σύνορα κατά μήκος της Μεσογείου, υπήρξε μετατόπιση των προτιμώμενων οδών μετανάστευσης προς την Ελλάδα.

Ωκεανία

Στην Αυστραλία, ο αριθμός των μεταναστών από την Αφρική έχει αυξηθεί σημαντικά από τη δεκαετία του '90, με τις περισσότερες συγκεντρώσεις στο Σίδνεϊ, στη Μελβούρνη και στο Περθ. Ο μεγαλύτερος από αυτούς τους αφρικανικούς αυστραλιανούς πληθυσμούς είναι η νοτιοαφρικανική κοινότητα, όπου η απογραφή του 2011 κατέγραψε 145.683 άτομα που γεννήθηκαν στη Νότια Αφρική στην Αυστραλία. Ο παρουσιαστής ειδήσεων Άντον Ένους, ο συγγραφέας Τ.Μ. Κούτσι και ο τραγουδιστής Σέλουιν Πρετόριους, είναι παραδείγματα τοπικών διασημοτήτων από αυτήν την κοινότητα. Επίσης, σημαντικές είναι: η αιγυπτιακή αυστραλιανή κοινότητα με 40.000 άτομα, η οποία συγκεντρώνεται κυρίως στο Σίδνεϊ, η Ζιμπαμπουανή αυστραλιανή κοινότητα με 30.000  και η Μαυρικιανή αυστραλιανή κοινότητα με 28.000 άτομα.
Ενωτική Κίνηση Ευρωπαϊκής Αριστεράς

Ιδεολογία

Σύμφωνα με τα στελέχη του, η ΕΚΙΕΑ συγκροτήθηκε για «να ενθαρρύνει το διάλογο στο χώρο της Αριστεράς, να αναλάβει πρωτοβουλίες ενωτικού χαρακτήρα και να αναδείξει την ανάγκη των μεταρρυθμιστικών πολιτικών με αριστερό πρόσημο και ευρωπαϊκό χαρακτήρα». Σε αντίθεση με την ΔΗΜΑΡ, η ΕΚΙΕΑ βρίσκεται στο χώρο της αριστεράς και υποστηρίζει άτυπα τον ΣΥΡΙΖΑ.

Συγκεντρώσεις

Στις 14 Δεκεμβρίου 2015 διοργάνωσε Ημερίδα για την Ευρώπη και την Ασφάλεια. Στην Ημερίδα απηύθηναν χαιρετισμό ο υπουργός Δικαιοσύνης, Νίκος Παρασκευόπουλος, ο αναπληρωτής Συνήγορος του Πολίτη, Βασίλης Καρύδης, ο πρώην υπουργός, Χάρης Καστανίδης, ο καθηγητής Ιστορίας στο Πανεπιστήμιο Αθηνών, Αντώνης Λιάκος και ο οικονομολόγος, Σωτήρης Βαλντέν.
Στις 23 Ιανουαρίου 2016 διοργανώθηκε η 1η Πανελλαδική σύσκεψη της ΕΚΙΕΑ. Συμμετείχε με αντιπροσωπεία στην επετειακή εκδήλωση του ΣΥΡΙΖΑ για τον έναν χρόνο διακυβέρνησης, στις 25 Ιανουαρίου 2015.
(Φθορομεθυλο)σιλάνιο

Ισομέρεια

Έχει ένα (1) μόνο ισομερές θέσης, το μεθυλοφθοροσιλάνιο (CH₃SiH₂F).

Με υποκατάσταση χλωρίου από φθόριο

Με επίδραση φθοριούχου υφυδραργύρου (Hg₂F₂) σε (χλωρομεθυλο)σιλάνιο (CH₃SiH₂Cl) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά:

Υποκατάσταση από χλώριο

Με επίδραση χλωριούχου ασβεστίου σε (φθορoμεθυλο)σιλάνιο παράγεται (χλωρομεθυλο)σιλάνιο:

Υποκατάσταση από φαινύλιο

Με επίδραση τύπου Friedel-Crafts (φθορoμεθυλο)σιλάνιου σε βενζόλιο παράγεται βενζυλοσιλάνιο:

Υποκατάσταση από μέταλλα

1. Με λίθιο (Li). Παράγεται (σιλυλομεθυλο)λίθιο:
2. Με μαγνήσιο (Mg) παράγεται (σιλυλομεθυλο)μαγνησιοφθορίδιο (αντιδραστήριο Grignard):

Αναγωγή

1. Με λιθιοαργιλιοϋδρίδιο (LiAlH₄) παράγεται μεθυλοσιλάνιο:
2. Με «υδρογόνο εν τω γενάσθαι», δηλαδή μέταλλο + οξύ παράγεται μεθυλοσιλάνιο:
3. Ισομερείωση:
4. Αναγωγή από ένα αλκυλοκασσιτεράνιο. Π.χ.:

Αντίδραση απόσπασης

Με απόσπαση υδροφθορίου (HF) από μεθυλοφθοροσιλάνιο παράγεται μεθυλενοσιλάνιο:
Ντόρι Φανκ

Καριέρα

Ξεκίνησε τη καριέρα του το 1963 και αρχικά πάλευε σε εταιρεία πάλης του Τέξας. Έπειτα μεταγράφηκε στο National Wrestling Alliance, όπου έμεινε για πολλά χρόνια, πιο συγκεκριμένα, μέχρι το 1985. Το 1986 έκανε το ντεμπούτο του στο WWE (τότε World Wrestling Federation), μαζί με τον αδερφό του, Τέρι. Τα αδέρφια νίκησαν ενάντια στους Τζανκγιάρντ Ντογκ και Τίτο Σαντάνα στη WrestleMania 2. Στη συνέχεια,ο Τέρι αποχώρησε από την εταιρεία, ενώ ο Ντόρι παρέμεινε για λίγο ακόμα. Στο Royal Rumble του 1996, ο Ντόρι Φανκ συμμετείχε στον ομώνυμο αγώνα, χωρίς επιτυχία και σύντομα αποχώρησε.
Ο Φανκ συμμετείχε σε διάφορες ανεξάρτητες εταιρίας πάλης, μέχρι τον Μάρτιο του 2008, όπου και αποσύρθηκε από τα ρινγκ.

Κατορθώματα

Ο Ντόρι Φανκ είχε κόντρες με τους Ντάστι Ρόουντς, Χάρλεϊ Ρέις, Χαλκ Χόγκαν και Μιλ Μάσκαρας.
Κέρδισε πολλούς τίτλους στη καριέρα του, με σημαντικότερο το Παγκόσμιο Πρωτάθλημα Βαρέων Βαρών NWA, που κατέκτησε το 1969.
Είναι ο πέμπτος μακροβιότερος Πρωταθλητής Βαρέων Βαρών NWA, αφού κατάφερε να κρατήσει για τέσσερα χρόνια το τίτλο.
Το 2009 το WWE τον τίμησε, εισάγοντας τον στο Hall of Fame, μαζί με τον αδερφό του, Τέρι.
Εμβιοτοκίδες

Ταξινόμηση

Η οικογένεια των εμβιοτοκιδών ανήκει στην υπόταξη των Λαβροειδών.
Κωνσταντίνος Ρωμαίος

Βίος

Ο Κωνσταντίνος Ρωμαίος γεννήθηκε στα Βούρβουρα Αρκαδίας το 1874 και πέθανε στην Αθήνα το 1966. Ο πατέρας του ήταν δάσκαλος. Ήταν έγγαμος.

Σπουδές

Ο Κ. Ρωμαίος ήταν πτυχιούχος της Φιλοσοφικής Σχολής του Πανεπιστημίου Αθηνών. Από το 1897 ως το 1901 εργάστηκε ως σχολάρχης. Κατά τα έτη 1901 - 1904 πραγματοποίησε μεταπτυχιακές σπουδές Κλασικής Αρχαιολογίας στα Πανεπιστήμια Βερολίνου, Μονάχου και Βόννης με καθηγητές τους A. Furtwaengler, A. Kalkmann και G. Loeschcke.

Επιστημονικό, διδακτικό και διοικητικό έργο

Το 1904 επέστρεψε στην Ελλάδα και προσελήφθη στην Αρχαιολογική Υπηρεσία. Από το 1909 ώς το 1928 πραγματοποίησε ανασκαφές εργαζόμενος στην Πελοπόννησο, την Αιτωλοακαρνανία, την Ήπειρο, την Κέρκυρα και την Αθήνα. Από το 1922 έως το 1925 τοποθετήθηκε σε θέση Τμηματάρχη του Αρχαιολογικού Τμήματος στο Υπουργείο Παιδείας και το 1925 έως το 1928 σε θέση Εφόρου του Εθνικού Αρχαιολογικού Μουσείου. Το 1928 με την ίδρυση του Αριστοτελείου Πανεπιστημίου Θεσσαλονίκης, εξελέγη καθηγητής αρχαιολογίας στη Φιλοσοφική Σχολή, θέση στην οποία υπηρέτησε ώς το 1940. Στο Πανεπιστήμιο δίδαξε ιστορία της Αρχαίας Τέχνης σε πλήθος νέων αρχαιολόγων και ίδρυσε την Πανεπιστημιακή Ανασκαφή της Βεργίνας για την ανασκαφική άσκηση των φοιτητών του, την οποία διηύθυνε μέχρι το 1956, πραγματοποιώντας ανασκαφές στο "ανάκτορο" και στον μακεδονικό τάφο που ονομάστηκε από αυτός "τάφος του Ρωμαίου". Το 1945 εξελέγη μέλος της Ακαδημίας Αθηνών και το 1956 διετέλεσε πρόεδρός της. Ήταν επίσης επίτιμος διδάκτωρ του Πανεπιστημίου της Λυών και τακτικό μέλος του Γερμανικού Αρχαιολογικού Ινστιτούτου. 
Ο Ρωμαίος θεωρείται ένας από τους σημαντικότερους Έλληνες αρχαιολόγους, τόσο χάρη στις πολυάριθμες πρωτοποριακές και σημαντικές ανασκαφές όσο και στις μελέτες του. Εντυπωσιάζει το εύρος των ανασκαφών του, που καλύπτει πολύ μεγάλο μέρος του ελλαδικού χώρου, αλλά και η σχολαστικότητα των μελετών και το βάθος των παρατηρήσεών του. Συνέγραψε περισσότερες από 150 μελέτες αρχαιολογικού, ιστορικού και λαογραφικού περιεχομένου στα ελληνικά και στα γερμανικά. Μερικά από τα σημαντικότερα είναι "Ο έφηβος του Μαραθώνος", "Ευρήματα ανασκαφής του κέντρου της Πάρνηθος", "Ο Μακεδονικός τάφος της Βεργίνας", "Αι κόραι της Αιτωλίας" "Οι κέραμοι της Καλυδώνος" κ.ά. Σημαντική συμβολή του θεωρείται η διατύπωση της θεωρίας της "λανθάνουσας κίνησης" μα την οποία ερμήνευσε ασυμμετρίες που εντόπισε σε αρχαία έργα τέχνης. Το ανασκαφικό και συγγραφικό έργο του εκτείνεται σε διάστημα εξήντα ολόκληρων ετών.

Εργογραφία

Το έργο του Κωνσταντίνου Ρωμαίου έχει τύχει μεγάλης διεθνούς επιστημονικής αναγνώρισης και θεωρείται ένας από τους θεμελιωτές της σύγχρονης ελληνικής αρχαιολογίας. Τα συγγράμματα του διατηρούν σε μεγάλο βαθμό την επιστημονική τους επικαιρότητα. Η φυσιογνωμία του και η όλη επιστημονική του δράση και αποτελούν σημείο αναφοράς και πρότυπο για την ελληνική Αρχαιολογία.
Χατιτζέ Σουλτάνα (κόρη του Μωάμεθ Δ΄)

Βιογραφία

Η Χατιτζέ Σουλτάνα γεννήθηκε το 1658 ή 1662 στην Κωνσταντινούπολη και ήταν κόρη του Σουλτάνου Μωάμεθ Δ΄ και της ελληνίδας αγαπημένης συζύγου του Εμετουλάχ Ραμπιά Γκιουλνούς Σουλτάν. Σε ηλικία 13 ετών παντρεύτηκε Μουσαχίπ Μουσταφά Πασά. Η γαμήλια τελετή πραγματοποιήθηκε μαζί με την τελετή περιτομής του Ηγεμόνα Αχμέτ (αδελφός της Χατιτζέ,μετέπειτα Σουλτάνος Αχμέτ Γ΄). Η Χατιτζέ μαζί με τον Μουσταφά Πασά απέκτησαν πέντε παιδιά: τον Σουλτανζαδέ Μεχμέτ, τον Σουλτανζαδέ Χασάν, τον Σουλτανζαδέ Τζαμούρ Αλή, τον Σουλτανζαδέ Αμπάς και την Ρουκιγιέ Σουλτάνα. Το 1685 ο Μουσταφά Πασά πεθαίνει και η Χατιτζέ μένει χήρα του. 
Το 1691 παντρεύεται τον Μόραλη Χασάν Πασά. Στις 17 Νοεμβρίου 1703 ο Χασάν Πασάς γίνεται Μεγάλος Βεζίρης και η Χατιτζέ γίνεται ισχυρότερη. ωστόσο στις 28 Σεπτεμβρίου 1704 ο Χασάν χάνει την θέση του Μεγάλου Βεζίρη με αποτέλεσμα να εξοριστεί μαζί με την Χατιτζέ στο Ιζμίτ. Καιρό αργότερα θα επιστρέψουν στην Κωνσταντινούπολη. Το 1713 ο Χασάν Πασάς πεθαίνει και η Χατιτζέ γίνεται για δεύτερη φορά χήρα. Το υπόλοιπο της ζωής της θα το περάσει στην Κωνσταντινούπολη μέχρι τις 9 Μαΐου του 1743 όπου πεθαίνει. Ο τάφος της βρίσκεται στο Γενί Τζαμί.
Εκκλησία Hillsong

Η Εκκλησία Hillsοng (αγγλ. Hillsong Church, πρώην Hills Christian Life Centre) είναι μια πεντηκοστιανή χριστιανική εκκλησία (συγκαταλέγεται στις λεγόμενες "megachurches"), που συνδέεται με τις Συνάξεις του Θεού και είναι μέλος των Αυστραλιανών Χριστιανικών Εκκλησιών. Ποιμένας της είναι ο Μπράιαν Χιούστον.
Το κέντρο της είναι στην πανεπιστημιούπολη Hills, κοντά στο Κάστρο Hill, βορειοανατολικά του Σίδνεϋ στην Αυστραλία. Επίσης υπάρχει και μια συνάθροιση στο κέντρο του Σίδνεϋ. Άλλες εκκλησίες Hillsong βρίσκονται στο Λονδίνο, το Παρίσι, και το Κίεβο. Από τον Μάρτιο του 2007, τρεις φορές κάθε μήνα, στη Μόσχα, διοργανώνονται «Hillsong nights» με τη συνδρομή της εκκλησίας του Κιέβου. Στο Βερολίνο προετοιμάζεται η ίδρυση μιας εκκλησίας με την συνεργασία μιας ομάδας Γερμανών χριστιανών.
Μόνο στην κεντρική Εκκλησία Hillsong στην Αυστραλία υπολογίζεται πως κάθε Κυριακή οι προσερχόμενοι πιστοί ξεπερνούν τις 20.000.
Η Εκκλησία Hillsong είναι πολύ γνωστή για τις «Conferences» που διοργανώνει τρεις φορές τον χρόνο και λαμβάνουν μέρος δεκάδες χιλιάδες άνθρωποι, καθώς και για τους ύμνους της που κυκλοφορούν σε εκατοντάδες χιλιάδες αντίτυπα, έχουν μεταφραστεί σε πολλές γλώσσες και χρησιμοποιούνται από το μεγαλύτερο φάσμα του χριστιανικού κόσμου.
Στις 17 Ιουλίου 2006 ένας από τους «υπεύθυνους λατρείας» της Εκκλησίας Hillsong, o Ρούμπεν Μόργκαν έδωσε μια λατρευτική συναυλία στην αίθουσα της Αποστολικής Εκκλησίας του Χριστού Αθηνών, όπου παραβρέθηκαν χριστιανοί όλων των «αποχρώσεων».
Ρυτό των αγωνισμάτων

Ιστορικό της ανακάλυψης

Βρέθηκε σε μικρό ανάκτορο στην Αγία Τριάδα.

Περιγραφή

Το λίθινο αγγείο είναι κατασκευασμένο από στεατίτη. Βρέθηκε σπασμένο σε δέκα κομμάτια και ανασυγκολλήθηκε, ενώ μέρη του λείπουν.  Έχει σχήμα κωνικό και είναι διαρρυθμισμένο σε τέσσερις αλλεπάλληλες ζώνες. Στο υπόβαθρο φαίνονται στοές με κίονες. Αρχικά ήταν εντελώς καλυμμένο με χρυσή επένδυση. Στην πρώτη, τρίτη και τέταρτη ζώνη εικονίζονται σκηνές παγκρατίου με συνολικά δώδεκα πυγμάχους, ενώ στην δεύτερη ζώνη εικονίζεται μια σκηνή ταυροκαθαψίων με αθλητή πληγωμένο από τα κέρατα του ταύρου.
Οι πυγμάχοι φορούν περικεφαλαία που καλύπτει όλο το πρόσωπο, ενώ φορούν δερμάτινα γάντια στα χέρια και γκέτες στα πόδια. Έχουν περιποιημένη κόμη και φορούν περιδέραια και βραχιόλια. Ένας πυγμάχος εικονίζεται με το σώμα ελαφρά γυρμένο προς τα εμπρός. Είναι ο νικητής του αγώνα, ενώ ο ηττημένος αντίπαλός του εικονίζεται να προσπαθεί να αποφύγει τα χτυπήματα. Τα ανατομικά χαρακτηριστικά ακόμα και των τεντωμένων μυών ή της έκφρασης του προσώπου μετά από χτύπημα είναι από ιατρικής άποψης απόλυτα σωστά.

Ερμηνεία

Πρόκειται για ρυτό που χρησιμοποιούνταν σε λατρευτικές εκδηλώσεις. Οι μορφές είναι αποδοσμένες με δύναμη και ρεαλισμό που θα μπορούσε να είναι έργο κάποιου καλλιτέχνη της σύγχρονης εποχής μας. Οι δώδεκα εικόνες των πυγμάχων αποτελούν πολύτιμη πηγή πληροφοριών για τον τρόπο με τον οποίο αγωνιζόντουσαν οι αθλητές.  
Το αγγείο ετούτο είναι ένδειξη της αγάπης των ανθρώπων του Μινωικού και Μυκηναϊκού πολιτισμού για τον αθλητισμό. Είναι το πιο πλήρες σωζόμενο τεκμήριο αρχαίου μεσογειακού αθλητισμού και σωματικής αγωγής. Οι ανάγλυφες παραστάσεις του έχουν ιδιαίτερη πολιτισμική σημασία. Σύμφωνα με τον μύθο, οι ολυμπιακοί αγώνες στην αρχαιότητα ιδρύθηκαν από τον Ιδαίο Ηρακλή ή κάποιον απόγονό του, που ήρθε από την Κρήτη στην Ηλία.

Ιστορική τοποθέτηση

Συγκαταλέγεται στα καλύτερα έργα Μινωικής τέχνης. Χρονολογείται στην Νεοανακτορική περίοδο, περ. 1500 - 1450 π.Χ. Είναι το σημαντικότερο ντοκουμέντο σχετικά με την Μινωική πυγμαχία.
Αλευράδα Αιτωλοακαρνανίας

Ιστορία

Η Αλευράδα εμφανίζεται ως αυτόνομος οικισμός επί Όθωνα το 1836, υπαγόμενη στο Δήμο Φυτείας της Διοίκησης Βάλτου. Αργότερα υπάγεται στο Δήμο Ιδομένης της Διοίκησης Βάλτου. Πότε ακριβώς πρωτοκατοικήθηκε το χωριό δεν είναι εξακριβωμένο. Σύμφωνα με την παράδοση οι πρώτοι κάτοικοι εγκαταστάθηκαν 2 χιλιόμετρα ανατολικότερα του σημερινού χωριού στη θέση Παλιχωράκι. Αναγκάστηκαν όμως να φύγουν για το φόβο των Τούρκων επειδή πρόσφεραν βοήθεια και καταφύγιο στους κλέφτες και κυρίως στο Δίπλα και τον Κατσαντώνη. Το χωριό είχε αρκετά ποτιστικά χωράφια στις όχθες του Αχελώου ποταμού και κυρίως στη θέση Βροχολή ή Τρίκλινο. Εκεί καλλιεργούνταν κυρίως καλαμπόκι. Υπήρχαν κατά μήκος του ποταμού και πολλοί αλευρόμυλοι. Είναι μια πιθανή εξήγηση και για το όνομα Αλευράδα.
Η Αλευράδα αναγνωρίστηκε ως αυτόνομη κοινότητα το 1919 στην οποία προσαρτήθηκε (το 1929) και ο συνοικισμός «Πετρώνα - πρώην Μπονίκεβος». Το 1933 η Πετρώνα αποσπάται και αναγνωρίζεται ως αυτόνομη κοινότητα. Στην περιοχή έδρασαν κατά την προεπαναστατική περίοδο οι ονομαστοί κλέφτες Δίπλας και Κατσαντώνης. Από την Αλευράδα καταγόταν και ο αγωνιστής, κατά τον αγώνα για την ελληνική ανεξαρτησία (1821-1830), Κλευτοθανάσης ή Κλεφτοθανάσης Γεώργιος, που έλαβε μέρος σε διάφορες μάχες υπό τον Καραϊσκάκη και άλλους οπλαρχηγούς. Από την περιοχή πέρασε και ο κοσμοκαλόγερος Κοσμάς ο Αιτωλός, που πολλές από τις προφητείες του διασώζονται στην τοπική παράδοση.(Περισσότερες στοιχεία και πληροφορίες θα βρείτε στο βιβλίο του Κώστα Χ. Παπαϊωάννου: Αλευράδα:Λαογραφική έρευνα (ήθη, έθιμα,παραδόσεις), αυτοέκδοση 2007).